**E l ő t e r j e s z t é s**

**Révfülöp Nagyközségi Önkormányzat Képviselő-testületének**

**2022. október 17.-én tartandó ülésére.**

**Tárgy:** Az energia áremelkedés hatásainak enyhítésére intézkedési terv, tájékoztatás elfogadása

**Előterjesztő:** Kondor Géza, polgármester

**Előkészítette:** Szakál Norbert műszaki ügyintéző

 Jogszabállyal nem ellentétes

 Dr. Szabó Tímea címzetes főjegyző

Tisztelt Képviselő-testület !

Az energia árak eddig bekövetkezett, illetve a január 1-től várható további drasztikus emelkedése miatt önkormányzatunk is kénytelen intézkedéseket hozni a helyzet kezelésére.

A földgáz ára 2022. augusztus 1. és 2022.dec.31-között az önkormányzatok számára biztosított ún. menedékáron is közel duplájára emelkedett./ 6,83 Ft/MJ-ről 13,17 FT/MJ-re./

Bár konkrét, hivatalos adat a januári piaci árról nem áll rendelkezésre, 1000Ft/m3 feletti ár várható.

Ez többszörös emelkedést jelent, melynek kigazdálkodása irreális az önkormányzat számára.

Az alábbi táblázatban láthatjuk a várható változások mértékét. A táblázatban nem szerepel a Kővágóőrsi Közös Hivatal székhelyének többlet költsége, melynek kb. 50%-a szintén minket terhel.

|  |
| --- |
| Révfülöp Nagyközség intézményeinek vezetékes földgáz fogyasztói helyei, és fogyasztási adatai  |
| Fogyasztási hely megnevezése, címe | Átlag fogyasztás / 020-21/ m3 | Elfogyasz-tott átlag hő-mennyiség /2 évben/ MJ  | Tervezett átlag fo-gyasztás 2022.- 2023. évben | Éves szla összege 2021.07.17.-2022.07.31. bruttó Ft. /157,7 Ft/m3/ | 2023. évben várható 1-éves átlag fogyasztás /piaci áron 1100 Ft/m3/ bruttó Ft | 2023. évben tervezett korlátozott fogyasztás /piaci áron 1100 Ft/m3/ bruttó Ft |   |   |
|   |   |   |   |   | 1100 | 1100 |   |   |
| Önkormányzati épület Villa Filip tér 8. /+ Tourinform Iroda/ | 13 729 | 486 248 | 9 000 | 2 071 937 | 15 101 900 | 9 900 000 |   |   |
|   |   |   |   |   |   |   |   |   |
| IKSZT Káli út 17. | 6 861 | 239 153 | 2 500 | 1 074 596 | 7 547 100 | 2 750 000 |   |   |
|   |   |   |   |   | 0 |   |   |   |
| Óvoda Óvoda köz 20. | 2 585 | 90 103 | 2 585 | 414 457 | 2 843 500 | 33 605 |   |   |
|   |   |   |   |   | 0 |   |   |   |
| Orvosi rendelő Kossuth L.u. 46 | 1 692 | 59 933 | 1 692 | 243 625 | 1 861 200 | 1 861 200 |   |   |
|   |   |   |   |   |   |   |   |   |
| Fogorvosi Rendelő Villa Filip tér  | 1 867 | 66 131 | 1 867 | 312 780 | 2 053 700 | 2 053 700 |   |   |
|   |   |   |   |   |   |   |   |   |
| Egészségház  | 1 544 | 54 690 | 1 544 | 243 488 | 1 698 400 | 1 698 400 |   |   |
|   |   |   |   |   |   |   |   |   |
|   |   |   |   |   |   |   |   |   |
|  |  |  |  | **4 360 883** | **31 105 800** | **18 296 905** |  |  |
|  |  |  |  |  |  |  |  |  |

A táblázatból látható, hogy a két legjelentősebb fogyasztóhely a Villa Filip tér 8. alatti Önkormányzati Hivatal, Révfülöpi Turisztikai iroda, épületegyüttes.

A hivatal épületét 2 db 41KW teljesítményű kazán fűti, a szintén rendkívül rosszul szigetelt Turisztikai iroda a hivatal gázóráján át 24KW teljesítményű saját kazánnal üzemel.

**A Hivatal** fogyasztása 14.000 m3 volt az elmúlt években. Hőszigetelésére, energetikai korszerűsítésére TOP+ pályázat került beadásra, mely elbírálása még nem történt meg. A mintegy 80 M Ft-os pályázati anyag tartalmazza az épület teljes hőszigetelését, nyílászáró cseréjét, a gázfűtésre alapozott rendszer korszerűsítését, 7,5KW teljesítményű napelem telepítését, világítótestek energiatakarékosra cserélését.

Mivel a jelenlegi viszonyok mellett a földgáz nem fenntartható a továbbiakban, mielőbb el kell készíttetni a jelenleg egyetlen lehetséges alternatíva, a hőszivattyús fűtés terveit, költségvetését, a pályázatot erre módosítani szükséges.

Tervezői előzetes helyszíni szemlén a jelenlegi központi fűtés vízrendszerére ráköthető, kül - és beltéri egységeinek elhelyezése komolyabb építészeti átalakítást nem igényel.

Ezzel a módszerrel, napelemes elektromos áram termeléssel a fogyasztás még a korábbinál is lényegesen olcsóbb lenne.

**Azonnali intézkedések:**

Az épületben található világító testeket led-es , takarékos típusokra cseréljük, az elavult, közlekedőkben található mignon égőket szintén ledes panelekkel váltjuk ki.

A világító testek cseréjét megkezdtük, több mint 50% megtakarítás várható.

A fűtés folyosón levő termosztátját az egyik irodába helyezzük el, korszerűbb típusra cseréljük.

A nem, vagy csak rövid ideig használt helyiségeket nem fűtjük, munkahelyeket összevonjuk.

**IKSZT, telephely épület együttes** a 2. legnagyobb fogyasztónk, több mint 6.500 m3 éves fogyasztással.

Ez magában foglalja a könyvtár, IKSZT irodák, stúdiók, telephely, és a három emeleti szoba fűtését.

A mentőállomás 3 helyiséget használ, melynek rezsiköltségét alapterület arányosan fizeti.

Hosszú távú megoldás itt is a gázfűtés hőszivattyús technológiára cserélése lenne, a nagy felületű tető nagy teljesítményű napelemek elhelyezését teszi lehetővé. Ezekkel az átalakításokkal szinte költségmentes lehetne az épület fűtése.

Addig is meghozandó intézkedések:

A nem, vagy csak rövid ideig fűtött helyiségek radiátorainak elzárása. /Fagyveszély védelemig/

Fűtési időszakban a könyvtár nyitva tartásának teljes vagy részleges korlátozása.

* Kölcsönzés bizonyos napokon, szűk intervallumban,
* A könyvtár recepció és első polcok által határolt részének ideiglenes leválasztása.

**Óvoda:** Fogyasztása kb. 2600 m3, köszönhetően a korábban elvégzett hőszigetelésnek, nyílászárók cseréjének, méretéhez képest gazdaságosnak mondható, a nyár folyamán Magyar Falu program keretében történt teljes gépészeti felújítás vélhetően még javíthat ezen a helyzeten. A jelenlegi fogyasztást, és a vélelmezett 1100Ft/ m3 földgáz árat feltételezve így is mintegy 2 millió Ft fűtésköltség növekedés prognosztizálható.

14 éven aluli gyermekek esetén min.20 C fok biztosítandó. Intézményvezető elrendelte a nem tartós tartózkodásra szolgáló helyiségek radiátorainak elzárását.

**Orvosi rendelő, egészségház, fogorvosi rendelő:** Fogyasztásuk kb.1600-és 1800 m3 körül alakul, ez egy átlagos családi ház fogyasztásának felel meg.

A fűtés rendelési időhöz igazításával, hosszú távon épületszigeteléssel, napelemek, hőszivattyús fűtés kiépítésével csökkenthető a fűtés költsége.

**Elektromos áram**

A legtöbb önkormányzati ingatlanunk 2023.dec.31-ig garantált, nettó 29.98 Ft szerződéssel rendelkezik.

Közvilágításunk költsége az elmúlt évben 12 millió Ft volt, melyet az állami támogatás teljes egészében fedezett. Jelenleg nincs információ arról, hogy a támogatás milyen mértékben változik. Közvilágításon takarékoskodni a következő módszerekkel lehetséges:

* A közvilágítás időtartamának csökkentésével. / van önkormányzat, mely a közvilágítás 23 órától 4 óráig terjedő szüneteltetését tervezi bevezetni. Ebben az intervallumban a téli időszakban nem jellemző és indokolt a gyalogos forgalom…/
* A világító testek egy részének kiiktatása. / Fényerő csökken, szabványoknak megfelelés nem lehetséges/
* Világítótestek korszerűsítése. / Forrás és idő igényes, csak hosszú távú megoldásként jöhet szóba./

A korlátozások bevezetését nem minden esetben teszik lehetővé a jogszabályok.

*A közlekedés-, köz-, és vagyonbiztonsági célokat szolgáló közvilágítást a települési önkormányzatok által kötelezően ellátandó közszolgáltatások körébe sorolja az Ötv  8. § (4) bekezdése. A feladatellátást szabályozó jogszabályt (11/1985. (XI.30) IpM rendelet) 2009. január 1-jétől hatályon kívül helyezték. A közvilágítás világítástechnikai követelményeire vonatkozóan létezik ugyan egy szabvány, az MSZ EN 13201-1, amely előírásait nem kötelező betartani, így gyakorlatilag olyan közvilágítás létesíthető egy településen, amilyent megrendel az önkormányzat. Igaz, amennyiben a nem megfelelő közvilágítás miatt történik a településen egy esemény, legyen az közúti baleset, rablás, vagy éppen nagy kárt okozó betörés és bíróságra kerül az ügy, az igazságügyi szakértő és a bíró a szabvány előírásait veszi alapul az ítélkezésnél. Kártérítést a közvilágítás megrendelőjének vagy üzemeltetőjének kell fizetnie.*

A közvilágításon kívül intézményeink áramfelhasználása a másik jelentős tényező. Itt rövid távú megoldás a már elkezdett energiatakarékos világítótestek alkalmazása, indokolatlan használat mellőzése. A piacon, strandokon a világítást lekapcsoltuk, a rózsakert környékén szintén rövidesen megteremtjük a szakaszolás lehetőségét.

Mivel az elektromos áram a gáznál kisebb mértékben emelkedik, rövid távú igényeknél bizonyos esetekben célszerűbb alkalmazni.

Törekedni kell napelemek telepítésével lehetőség szerint önellátóvá tenni egységeinket.

Önkormányzatunk 2017-ben elkészíttette ingatlanjainak energetikai tanúsítványait, és az azokhoz tartozó intézkedési tervdokumentációt. Az épületek paraméterei azóta nem változtak jelentős mértékben, az energia árak drasztikus emelkedése, különösen a földgáz vonatkozásában jelent meg, mint új tényező.

**Határozati javaslat**

**RÉVFÜLÖP NAGYKÖZSÉG ÖNKORMÁNYZATA KÉPVISELŐ-TESTÜLETÉNEK**

**/2022. (X.) HATÁROZATA**

**Az energia áremelkedés hatásainak enyhítésére intézkedési terv, tájékoztatás tárgyában**

Révfülöp Nagyközség Önkormányzata Képviselő-testülete az energetikai tájékoztatót megismerte.

A rövid távú intézkedési javaslatokkal egyetért, azokat a következő kiegészítő, módosító javaslatokkal támogatja : …………

A Képviselő-testület támogatja az Önkormányzati hivatali épülete és az IKSZT fűtési rendszerének hőszivattyús rendszerré alakításának terveztetését, költségvetésének elkészíttetését.

A Képviselő testület egyetért azzal, hogy a könyvtár a fűtési időszakban heti 3 X 3 óra, kizárólag kölcsönzési tevékenységet folytasson.

Felelős: Kondor Géza polgármester

Határidő: folyamatos